"> probonos – Oldal 3 – Idősek Barátai
Homeprobonos
2018.01.10. – Idősen is jó társaságban
Tájékoztató beszélgetés érdeklődők számára
Az Önkéntes Központ Alapítvány Idősek Barátai Programjának önkéntesei magányosan vagy elszigetelten élő idős embereket látogatnak heti rendszerességgel. Célunk, hogy csökkentsük idős barátaink elszigeteltségét, s amennyire lehet, újraépítsük a külvilághoz való kapcsolódásukat. Szeretettel várjuk az újonnan csatlakozó önkénteseket! Az érdeklődők számára tájékoztató beszélgetést szervezünk, melynek időpontja: 2018. január 17., 17 óra; helyszíne: ÖKA iroda: Bp., II. kerület, Marczibányi tér 3., 301-es szoba. Kérjük, január 16-ig jelezze részvételi szándékát az idosekbaratai@onkentes.hu címen.
Képzési program az Idősek Barátai számára
Az Idősek Barátai program keretében nagyon érdekes, hasznos és jó hangulatú egynapos képzést tartottunk a programban részt vevő önkéntesek számára. „Nem úgy álltunk fel, ahogy leültünk” – jegyezte meg találóan a nap végén Kati, az egyik résztvevő. Képzéseinkkel önkénteseink munkáját kívánjuk segíteni: olyan gyakorlati és napi szinten hasznosítható ismereteket adunk át, melyek révén nő magabiztosságuk, javulnak kommunikációs képességeik, s így még tartalmasabb kapcsolatokat tudnak kialakítani idős Barátaikkal.
Önkéntesség az idősellátásban
Október 1-jén van az Idősek Világnapja. Ennek apropóján szenior önkéntességről és az idősellátásban megvalósuló önkéntességről tartottunk szakmai tanácskozást Önkéntesség az idősellátásban címmel budapesti önkormányzatok és szociális intézmények képviselői, civil szervezetek, önkéntesek és egyetemisták részvételével. Az esemény fő célja, a tájékoztatáson túl, a szakmai kapcsolatok építése és szakmai párbeszéd generálása volt. Ezen a fórumon is bemutattuk a Teszünk Szenior Önkéntes Klub által kezdeményezett Idősek Barátai programot, melynek keretében intézményekben vagy saját otthonaikban elszigetelten élő idős emberekkel vesszük fel és építünk ki…
Önkéntesünk, Robi története
Világéletemben idegenkedtem az adományozástól: soha nem adtam – még aprópénzt sem – koldusnak, de az sem fordult meg a fejemben, hogy pénzzel támogassak rászorulókat, vagy ezeket segítő szervezeteket. Ilyen vagyok. Vagy mégsem? Huszonéves koromtól – amilyen gyakran csak lehetett – adtam vért, és véradásaim száma meghaladta a százat. Csak mióta gyógyszert szedek, hagytam abba. És mintegy ezt váltotta fel az önkéntes munka. Hogyan kezdődött? Ismét (többedszerre) munka nélkül maradtam, és immár belátható távolságban a nyugdíjkorhatártól feladtam, hogy újra kezdjem az…
Segítséget kérőknek
Alapítványunk, intézményi együttműködései mellett, egyéni segítségkérők számára is igyekszik biztosítani az idősek látogatását. A programba jelentkező idős emberrel Alapítványunk két munkatársa készít a jelentkező lakásán interjút (természetesen lehetőség van családtagok jelenlétére is). Amennyiben kölcsönös bizalom alakul ki, és a látogatásnak nem merül föl akadálya, igyekszünk a lehető legrövidebb időn belül önkéntest biztosítani. Szakmai felkészítéssel és mentorálással segített önkénteseink heti rendszerességgel látogatják az időseket. Olyan, szabadidős jellegű tevékenységeket (pl. beszélgetés, séta, felolvasás, társasjáték, közös főzés stb.) ajánlanak számukra, melyek révén nő…
Az Idősek Barátai program önkéntesei, megfelelő felkészítés után és és szakmai támogatás mellett, rendszeresen látogatják az ÖKA-val szerződéses viszonyban álló idősellátó intézményekben élő, vagy az intézmények által biztosított házi gondozásban részesülő idős embereket. A látogatások rendjének és szabályainak kialakítása minden esetben az intézménnyel való konzultációk és megegyezés alapján történik. Az egyéni látogatások mellett önkénteseink alkalmi eseményeket is szerveznek, így pl.: csoportok számára felolvasás hétvégenként, „karosszékes városnézés”, ünnepi összejövetel stb. Szakmai tevékenységünk fejlesztése érdekében (tapasztalatok megfogalmazása, fejlesztési feladatok és módszerek azonosítása…